મનુષ્ય દેહ હાથ-પગથી ચાલે છે તેમ આશ્રમમાં પોતાના સેવા-દાન માટે ઉત્સુક એવા સ્વયંસેવકોથી આશ્રમના પ્રસંગો સરળ બને છે. આશ્રમના કોઈ પણ પ્રસંગોએ સ્વયંસેવકો વિવિધ જવાબદારીઓ મહદઅંશે સ્વીકારે છે. જેનાથી આશ્રમના પ્રસંગો આરાધન, ગુરૂ પૂર્ણિમા, મહાશિવરાત્રી ઉમંગભેર ઉજવાતા હોય છે. આ સ્થાનની ગરિમા જળવાય તે હેતુથી સહુ સ્વયંસેવકો પિતાંબર પહેરીનેજ ભોજન-પ્રસાદ પિરસતા હોય છે. દરેક પ્રસંગોએ ગુરુભકતોને પ્રસાદ પિરસીને "હર...હર...મહાદેવ...હર" બોલાવતા સ્વયંસેવકોને સાંભળવા-નિરખવા એ જીવનનો લ્હાવો છે.